## Pravilnik o obrascima za dostavljanje statističkih podataka tijelima državne statistike

### NN 113/1993 (21.12.1993.), Pravilnik o obrascima za dostavljanje statističkih podataka tijelima državne statistike

# DRŽAVNI ZAVOD ZA STATISTIKU

Na temelju članka 53. stavak 4. Zakona o državnim maticama ("Narodne
novine", br. 96/93). ravnatelj Državnog zavoda za statistiku donosi

## PRAVILNIK

### o obrascima za dostavljanje statističkih podataka tijelima državne statistike

Članak 1.

Radi praćenja prirodnog kretanja stanovništva, ovim pravilnikom propisuju
se obrasci i način dostavljanja statističkih podataka tijelima državne
statistike.

Članak 2

Statistički podaci koji se dostavljaju tijelima državne statistike dostavljaju
se na slijedećim obrascima:

- podaci o rođenju na "Statističkom listiću o rođenju" (obrazac
DEM-1);

- podaci o smrti na "Statističkom listiću o smrti" (obrazac
DEM-2);

- podaci o zaključenju braka na "Statističkom listiću o vjenćanju"
(obrazac DEM-3);

- zbirni mjesećni pregled upisa u državnim maticama na statističkom
listiću "Pregled upisa u državne matice" (obrazac DEM-4).

Članak 3.

Uz "Statistički listić o smrti" matičar je dužan priložiti
"Potvrdu o smrti".

Članak 4.

Prilikom svakog upisa u državne matice (činjenicu rođenja, smrti ili
zaključenja braka) matičar je dužan ispuniti odgovarajući listić.

Podatak o broju priznavanja očinstva ili stjecanje statusa djeteta rođenog
u braku, matičar upisuje sakm u obrazac DEM-4.

Članak 5.

Ako je matičar izvršio upis u državnu maticu, a takav upis je naknadno
poništen, ispunjeni statistički listić matičar ne dostavlja tijelu državne
statistike, nego u "Pregledu upisa u državne matice" (obrazac
DEM-4) naznačuje da je izvršeni upis poništen.

Ako je upis u državnu maticu poništen nakon što je statistički listić
dostavljen tijelu državne statistike, matičar je dužan o poništenju upisa
izvijestiti to tijelo.

Članak 6.

Ako je upis u državnu maticu izvršen naknadno matičar je dužan to zabilježiti
u rubriku "Napomena" na kraju svakog statističkog listića.

Članak 7.

Statislički listići o upisima izvršenim u državne matice dostavljaju
se tijelima državne statistike posebno, svaki mjesec.

Statističke listiće matičar dostavlja zajedno s prilozima tijelu državne
statistike u roku od tri dana po isteku mjeseca u kojem su listići ispunjeni.

Članak 8.

Ako tijelo državne statistike ustanovi da su primljeni statistički listići
nepotpuni odnosno netočno ili pogrešnio ispunjeni, zatražit će njihovu
dopunu odnosno ispravak. Matičar je dužan odmah, a najkasnije u roku od
tri dana od dana primljenog zahtjeva dostaviti dopunjeni odnosno ispravljeni
statistički listić.

Članak 9.

Pri ispunjavanju statističkih listića, matičar je dužan pridržavati
se stručnih metodoloških uputa tijela državne statistike.

Tijela državne statistike opskrbljivat će matičke urede obrascima iz
članka 2, ovog pravilnika.

Članak 10.

Obrasci iz članka 2 ovog pravilnika tiskani su uz ovaj pravilnik i čine
njegov sastavni dio.

Članak 11.

Danom početka primjene ovog pravilnika prestaje vrijediti Pravilnik
o obrascima za dostavljanje statističkim podataka organima statističke
službe ("Narodne novine" br. 31/75., 50/81. i 12/83).

Članak 12.

Ovaj pravilnik stupa na snagu osmog dana nakon objave u "Narodnim
novinama", a primjenjuje se od 1 sječnja 1994,

Ravnatelj Državnog zavoda za statistiku

**dr. Jakov Gelo, v, r.**

Pravilnik, NN 113/1993-2182
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)